Vendim
Nr. 227, datë 23.4.2014

Për mbylljen e konsullatës së përgjithshme të Republikës së Shqipërisë në Nju-Jork dhe hapjen e Zyrës Konsullore pranë misionit të përhershëm të Republikës së Shqipërisë pranë organizatës së Kombeve të bashkuara në Nju-Jork të Shteteve të Bashkuara të Amerikës

Në mbështetje të nenit 100 të Kushtetutës dhe të nenit 15 të ligjit nr. 9095, datë 3.7.2003, “Për shërbimin e jashtëm të Republikës së Shqipërisë”, me propozimin e ministrit të Punëve të Jashtme, Këshilli i Ministrave

Vendosi:

1. Mbylljen e Konsullatës së Përgjithshme të Republikës së Shqipërisë në Nju-Jork, Shtetet e Bashkuara të Amerikës.
2. Hapjen e Zyrës Konsullore pranë Misionit të Përhershëm të Republikës së Shqipërisë në Organizatën e Kombeve të Bashkuara në Nju-Jork, Shtetet e Bashkuara të Amerikës.
3. Vendimi nr. 585, datë 23.8.2006 i Këshillit të Ministrave, “Për hapjen e Konsullatës së Përgjithshme të Republikës së Shqipërisë në Nju-Jork, Shtetet e Bashkuara të Amerikës”, shfuqizohet.
4. Ngarkohen Ministria e Punëve të Jashtme dhe Ministria e Financave për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

